**«Barnedåp i Tanum kirke»** er et oljemaleri av Harriet Backer fra 1892.

Kirkeinteriør var noe Harriet Backer benyttet i flere av maleriene sine. Gjennom kirkerommet kunne hun kombinere åndelig innhold med den nasjonale tematikken som kjennetegnet kunsten hennes i 1890-årene. Den romanske kirken Tanum kirke i Bærum fra begynnelsen av 1100-tallet er et miljø hun kom tilbake til flere ganger. «Barnedåp i Tanum kirke» har hun selv beskrevet som et av sine hovedverk.

Bakgrunn
--------

«Altergang i Tanum» eller «Inngangskoner», 1892.
Mellom 1878 og 1888 bodde Harriet Backer i Paris, der hun var del av kunstnerkretsen rundt Jonas og Thomasine Lie. I 1888 flyttet hun tilbake til Norge for å bosette seg i Sandvika i Bærum kommune. Der begynte hun å lage en rekke malerier med kirkeinteriør som motiv. Hun utviklet et vennskap med den pietistiske forfatteren Arne Garborg, noe som kan ha bidratt til et dypere religiøst engasjement og interessen for kirkemotiv.

Omgivelsene kjente hun også fra tidligere, blant annet som en av Fleskum-malerne som sommeren 1886 bodde og arbeidet sammen sommeren på Christian Skredsvigs kones gård Fleskum i Bærum. Malergruppen inkluderte også Erik Werenskiold, Gerhard Munthe, Kitty Kielland og Har Peterssen. På Fleskum begynte hun å male ikke bare natur, men også interiør, bondegårder og enkle stuer, som i «Interiør fra bondestue» (1886), «Knabberud i Bærum» (1886) og «Bygdeskomakere» (1887).

Den ikke helt ferdigstilte «Altergang i Tanum» eller «Inngangskoner» fra 1892 var Harriet Backers første maleri med kirkeinteriørmotiv. Det viser interiør fra Tanum kirke og inngangskone-ritualet, der presten velsignet kvinner som hadde født barn før de kunne gjenoppta sine kirkebesøk. I maleriet er fargekontrasten stor mellom de to knelende kvinnene og presten, og det betonende lyset som faller inn gjennom kirkevinduet. Året etter gjorde Backer hovedverket «Barnedåp i Tanum kirke». 

> Søndag oppdaget jeg at Tanum kirkes interiør er noe av det vakreste jeg har sett. Jeg stenger døren innenfra og bruker kirken som mitt eget atelier. Det er en sjelden nytelse for meg som pleier å arbeide innendørs mens folk har det travelt.
> 
> 
> Harriet Backer i brev till Arne Garborg
> 
> 

Noen år senere gjorde hun ytterligere malerier med kirkeinteriørmotiv. I løpet av somrene 1899–1902 lagde hun malerier fra Stange kirke i Stange kommune, blant annet «Altergang i Stange» (1902). Somrene 1904–1909 malte hun i Uvdal stavkirke i Nore og Uvdals kommune, blant annet «Interiør fra Uvdal stavkirke» (1909).

Maleriet
--------

Maleriet viser en scene i bygdekirken Tanum kirke en solrik sommerdag. I bakgrunnen er dørene til våpenhuset åpne, og det sterke dagslyset strømmer inn i det ellers mørke maleriet. I døråpningen er en gruppe mennesker med et spedbarn på vei til å gå inn i kirken.

I forgrunnen til høyre i maleriet sitter en kvinne på benken lengst bak i kirken, som snur seg for å se mot inngangen. Ved siden av henne sitter en annen kvinne i mørket.

Wilhelm Leibl: «Tre kvinner i kirken» (1881).
Ved første øyekast er dette et realistisk maleri. Samtidig har særlig den lyse friluftsscenen i bakgrunnen noe klart impresjonistisk over seg. 

Som inspirasjon kan det tenkes at Wilhelm Leibls «Tre kvinner i kirken» (1878–1882) kan ha spilt en rolle, et maleri hun hadde anledning til å studere i løpet av studenttiden sin i München.

Proveniens
----------

Maleriet ble utstilt på Høstutstillingen i 1892, og etter en juryvalg på Verdensutstillingen i Chicago i 1893, hvor det ble solgt. Nasjonalgalleriet i Oslo kjøpte maleriet i 1959 fra Washington University i St. Louis i USA.

Interiørmalerier av Harriet Backer
----------------------------------

* «Interiør fra bondestue, Knabberud i Bærum», 1886.«Interiør fra bondestue, Knabberud i Bærum», 1886.
* «Bygdeskomakere», 1887.«Bygdeskomakere», 1887.
* «Kone som syr», 1890.«Kone som syr», 1890.
* «Storebror spiller», 1890.«Storebror spiller», 1890.
* «Alteret i Tanum kirke», 1891.«Alteret i Tanum kirke», 1891.
* «Pike ved vinduet», 1891.«Pike ved vinduet», 1891.
* «Fra Trefoldighetskirken», 1898-1908.«Fra Trefoldighetskirken», 1898-1908.
* «Interiør fra Uvdal stavkirke»,1909.«Interiør fra Uvdal stavkirke»,1909.
* «Alteret i Uvdal kirke», 1910.«Alteret i Uvdal kirke», 1910.

Referanser
----------

1. 1 2  Om «Barnedåp i Tanum kirke» på Nasjonalmuseets nettsted
2. ↑  Marit Lange: *Harriet Backer* i Norsk biografisk leksikon
3. ↑  *Harriet Backer* i Store norske leksikon
4. 1 2  Om Harriet Backer på kunsthistorie.com
5. ↑  «Ukens kunstverk. Uke 21: Harriet Backer, Barnedåp i Tanum kirke, 1892». nasjonalmuseet.no. Arkivert fra originalen 23. april 2016. Besøkt 4. juni 2016.
6. ↑  1893 Chicago World's Fair and Exposition

|  |  |
| --- | --- |
| Oppslagsverk/autoritetsdata | Nasjonalmuseet
 |